12. ฐานะการเงินและผลการดำเนินงาน

12.1 งบการเงิน

สรุปรายงานสอบบัญชี

รายงานของผู้สอบบัญชีสำหรับงบการเงินของบริษัท ในปี 2547 ตรวจสอบโดย นายสมชาย
คุรุจิตโกศล ผู้สอบบัญชีรับอนุญาตเลขทะเบียน 3277 ได้แสดงความเห็นในรายงานสอบบัญชีว่า
งบการเงินได้แสดงฐานะการเงินและผลการดำเนินงานของบริษัทได้ถูกต้องสมควรในสาระสำคัญตามหลักการบัญชีที่รับรองทั่วไป
ยกเว้นการจัดทำงบการเงินรวม และการรับรู้ส่วนได้เสียในเงินลงทุนในงบเฉพาะของบริษัท
เนื่องจากงบการเงินของบริษัทย่อยที่รวมอยู่ในการจัดทำงบการเงินรวมตรวจสอบโดยผู้สอบบัญชีอื่น
และ งบการเงินของบริษัทย่อยแห่งหนึ่งซึ่งบริษัทได้ขายเงินลงทุนออกไปในปี 2547 ณ
วันที่เกิดรายการ ยังไม่ได้ผ่านการตรวจสอบจากผู้สอบบัญชีรับอนุญาต

  รายงานของผู้สอบบัญชีสำหรับงบการเงินของบริษัท ในปี 2548 ตรวจสอบโดย นายสมชาย
  คุรุจิตโกศล ผู้สอบบัญชีรับอนุญาตเลขทะเบียน 3277 ได้แสดงความเห็นในรายงานสอบบัญชีว่า
  งบการเงินได้แสดงฐานะการเงินและผลการดำเนินงาน
  โดยถูกต้องสมควรในสาระสำคัญตามหลักการบัญชีที่รับรองทั่วไป ยกเว้นการจัดทำงบการเงินรวม
  และการรับรู้ส่วนได้เสียในเงินลงทุนในงบเฉพาะของบริษัท ณ 31 ธันวาคม 2547
  เนื่องจากงบการเงินของบริษัทย่อยที่รวมอยู่ในการจัดทำงบการเงินรวมตรวจสอบโดยผู้สอบบัญชีอื่น
  และ งบการเงินของบริษัทย่อยแห่งหนึ่งซึ่งบริษัทได้ขายเงินลงทุนออกไปในปี 2547 ณ
  วันที่เกิดรายการ ยังไม่ได้ผ่านการตรวจสอบจากผู้สอบบัญชีรับอนุญาต

รายงานของผู้สอบบัญชีสำหรับงบการเงินของบริษัท ในปี 2549 ตรวจสอบโดย นายสมชาย
คุรุจิตโกศล ผู้สอบบัญชีรับอนุญาตเลขทะเบียน 3277
ได้แสดงความเห็นในรายงานสอบบัญชีอย่างไม่มีเงื่อนไข
ว่างบการเงินได้แสดงฐานะการเงินและผลการดำเนินงาน
โดยถูกต้องสมควรในสาระสำคัญตามหลักการบัญชีที่รับรองทั่วไป

12.2 โครงสร้างบริษัทที่ผ่านมา

บริษัทดำเนินธุรกิจให้บริการออกแบบ จัดหา ก่อสร้าง และติดตั้งงานด้านวิศวกรรมทุกระบบ
ทั้งวิศวกรรมไฟฟ้า และวิศวกรรมโทรคมนาคม ให้แก่ลูกค้าทั้งในภาครัฐ และภาคเอกชน ปัจจุบัน
บริษัทมีบริษัทย่อย 1 แห่ง คือ บริษัท อาลี คาตุน (ประเทศไทย) จำกัด (“อาลี คาตุน”)
(บริษัทถือหุ้นร้อยละ 50.49) ซึ่งดำเนินธุรกิจจัดซื้ออุปกรณ์ระบบสายส่งไฟฟ้า อุปกรณ์เครื่องกล
อุปกรณ์ก่อสร้าง และอุปกรณ์ไฟฟ้าทุกประเภทเพื่อจำหน่ายไปยังบังคลาเทศ ประเทศในแถบเอเชียใต้
และเอเชียตะวันออกกลาง ทั้งนี้ เมื่อพิจารณาฐานะทางการเงิน และผลการดำเนินงานของ อาลี
คาตุน เปรียบเทียบกับบริษัท มีดังนี้

  --------------- ---------- ------------------------ ---------- ------------------------ ---------- ------------------------
  อาลี คาตุน        ปี 2547     % งบการเงินเฉพาะบริษัท^(2/) ปี 2548     % งบการเงินเฉพาะบริษัท^(2/) ปี 2549     % งบการเงินเฉพาะบริษัท^(2/)
                  (ล้านบาท)                            (ล้านบาท)                            (ล้านบาท)   

  รายได้รวม        4.74       0.78                     8.03       0.52                     0.01       0.00

  กำไร/ขาดทุนสุทธิ   1.09       12.75                    1.27       2.87                     (1.48)     (1.48)
  ^(1/)                                                                                              

  สินทรัพย์รวม       1.69       0.35                     3.90       0.53                     1.33       0.16

  หนี้สินรวม         0.02       0.00                     0.75       0.00                     0.06       0.01

  ส่วนของผู้ถือหุ้น     1.67       1.11                     3.76       1.49                     1.27       0.32
  --------------- ---------- ------------------------ ---------- ------------------------ ---------- ------------------------

หมายเหตุ ^(1/) ในปี 2547 กำไรสุทธิของ อาลี คาตุน คิดเป็นสัดส่วนค่อนข้างสูง
เมื่อเปรียบเทียบกับกำไรสุทธิในงบการเงินเฉพาะของบริษัท เนื่องจาก ในปีดังกล่าว อาลี คาตุน
มีกำไรจากรายการพิเศษ มิใช่กำไรจากการดำเนินงาน คือ รายได้จากเจ้าหนี้ยกหนี้ให้
อย่างไรก็ตาม ถึงแม้ว่ามูลค่ากำไรสุทธิของ อาลี คาตุน จะใกล้เคียงกันระหว่างปี 2547 และ
2548 แต่เมื่อเทียบเป็นสัดส่วนกับงบการเงินเฉพาะของบริษัทแล้ว พบว่าลดลงอย่างมาก
เนื่องจากในปี 2548 บริษัทมีการเติบโตของกำไรสุทธิค่อนข้างสูง ถึงร้อยละ 420

^(2/) ร้อยละเมื่อเปรียบเทียบกับงบการเงินเฉพาะของบริษัท

จากตารางจะเห็นได้ว่า ผลการดำเนินงาน และฐานะทางการเงินของอาลี คาตุน ไม่มีนัยสำคัญ
เมื่อเปรียบเทียบกับผลการดำเนินงานและฐานะทางการเงินของบริษัท ดังนั้น
เพื่อความเข้าใจในการวิเคราะห์และเปรียบเทียบผลดำเนินงาน ฐานะทางการเงิน
และเพื่อสะท้อนถึงภาพการดำเนินธุรกิจในอดีตของบริษัทได้อย่างชัดเจน
การวิเคราะห์ฐานะทางการเงินและผลการดำเนินงานของบริษัท
จึงเป็นการวิเคราะห์โดยใช้ข้อมูลในงบการเงินเฉพาะของบริษัท

ในปัจจุบันบริษัทฯ มีมติที่ประชุมคณะกรรมการบริษัทฯครั้งที่ 1/2550 เมื่อวันที่ 11 มกราคม 2550
วาระที่ 3 ให้เลิกกิจการและชำระบัญชีบริษัท อาลีคาตุน (ประเทศไทย) จำกัด
ซึ่งเป็นบริษัทย่อยร้อยละ 50.485 ของบริษัท เด็มโก้ จำกัด (มหาชน) โดยกำหนดให้บริษัท
อาลีคาตุน (ประเทศไทย) จำกัด หยุดกิจการในทันที และ ให้ดำเนินการเลิกกิจการ และชำระบัญชี
ให้แล้วเสร็จ ภายในไตรมาส 1 ปี 2550 ทั้งนี้ การเลิกกิจการข้างต้น
ไม่มีผลกระทบต่อการดำเนินงาน และ ฐานะการเงินของบริษัทฯ เนื่องจากเงินลงทุนจำนวนดังกล่าว
จำนวน 2.0 ล้านบาท คิดเป็นร้อยละ 0.29 เมื่อเทียบกับสินทรัพย์รวม

ตารางสรุปงบการเงินของบริษัท

งบดุล

[]

งบกำไรขาดทุน

[]

หมายเหตุ: ** ในปี 2546 – ปี 2548 บริษัทมีมูลค่าที่ตราไว้หุ้นละ 100 บาท โดยที่ประชุมผู้ถือหุ้น
เมื่อวันที่ 28 เมษายน 2549 บริษัทได้เปลี่ยนแปลงมูลค่าที่ตราไว้เป็นหุ้นละ 1 บาท

*** Fully Diluted คำนวณจากจำนวนหุ้นหลังเพิ่มทุนเสนอขายให้แก่ประชาชนครั้งนี้แล้ว
รวมทั้งสิ้นจำนวน 215 ล้านหุ้น (มูลค่าที่ตราไว้หุ้นละ 1 บาท)

งบกระแสเงินสด

[]

หมายเหตุ: *งบการเงินรวมปี 2546 ยังไม่ได้ตรวจสอบ

อัตราส่วนทางการเงินที่สำคัญ

[]

12.3 คำอธิบายฐานะทางการเงินและผลการดำเนินงาน

สำหรับปีสิ้นสุด 31 ธันวาคม 2547 , 2548 และ 2549

12.3.1 ภาพรวมการดำเนินธุรกิจของบริษัท

บริษัทดำเนินธุรกิจให้บริการออกแบบจัดหา ก่อสร้าง และติดตั้งงานด้านวิศวกรรมไฟฟ้า
ด้านระบบไฟฟ้าและเครื่องกล ด้านเสาโทรคมนาคม ด้านอนุรักษ์พลังงาน
งานผลิตและจำหน่ายเสาโครงเหล็กและอุปกรณ์ไฟฟ้าให้แก่ลูกค้าภาครัฐและภาคเอกชน
โดยวิธีประมูลงานเป็นส่วนใหญ่ จากความหลากหลายของธุรกิจ ส่งผลให้ผลการดำเนินงานของบริษัท
ทั้งทางด้านรายได้ และกำไร ขึ้นอยู่กับปัจจัยหลายประการ ซึ่งปัจจัยที่สำคัญได้แก่

- การขยายการลงทุน และการเติบโตของลูกค้าในแต่ละประเภทงาน

  - สภาวะการแข่งขันในการประมูลงาน

  - จำนวนโครงการที่อยู่ระหว่างดำเนินการ

  - ประเภทของผู้ว่าจ้าง

ทั้งนี้ ในการวิเคราะห์ผลการดำเนินงานของบริษัท แบ่งธุรกิจออกเป็น 2 ลักษณะ คือ

(1) ธุรกิจงานบริการ งานบริการที่สร้างรายได้หลักให้แก่บริษัท คือ งานด้านวิศวกรรมไฟฟ้า
โดยที่ภาครัฐ คือ การไฟฟ้าทั้ง 3 แห่ง ได้แก่ การไฟฟ้าฝ่ายผลิต การไฟฟ้านครหลวง
และการไฟฟ้าส่วนภูมิภาค
เป็นหน่วยงานที่มีภาระหน้าที่ในการจัดหาพลังงานไฟฟ้าให้เพียงพอต่อการใช้งานของผู้ใช้ไฟ
จึงมีการกำหนดแผนงานลงทุนในระยะยาวที่ชัดเจน และมีมูลค่างบประมาณการลงทุนสูง
ทำให้การขยายงานและการประมูลงานภาครัฐเป็นปัจจัยที่สำคัญต่อการเติบโตของรายได้ในส่วนงานบริการ
อย่างไรก็ตาม เนื่องจากข้อมูลการประมูลงานภาครัฐเป็นข้อมูลสาธารณะ
จึงมีการแข่งขันในการประมูลงานสูง เป็นเหตุให้อัตรากำไรขั้นต้นต่ำกว่างานภาคเอกชน ดังนั้น
เพื่อรักษาสมดุลระหว่างการเติบโตของรายได้ และอัตรากำไรที่เหมาะสม
บริษัทจึงกำหนดนโยบายที่จะพิจารณาประมูลงานและให้บริการงานโครงการภาครัฐและภาคเอกชนในสัดส่วนที่เหมาะสมและสอดคล้องกับจำนวนโครงการที่บริษัทให้บริการอยู่

สำหรับงานบริการในปี 2549 มีการปรับตัวลดลง ในอัตราร้อยละ 14 จากปี 2548
เนื่องจากงานวิศวกรรมไฟฟ้าลดลงในอัตราร้อยละ 7.8
เนื่องจากบริษัทมีงานในภาครัฐซึ่งมีมูลค่าสูงลดลงจากปี 2549
แต่มีงานในภาคเอกชนเพิ่มมากขึ้นซึ่งมีอัตรากำไรขั้นต้นที่สูงกว่างานในภาครัฐ
และการลดลงของงานด้านโทรคมนาคมซึ่งมีอัตราการเจริญเติบโตของการขยายเครือข่ายลดลง
สำหรับงานด้านโทรคมนาคม บริษัทมีความได้เปรียบทางการแข่งขันกับคู่แข่ง เนื่องจาก
บริษัทเป็นผู้ผลิตเสาโครงเหล็ก ซึ่งเป็นวัสดุหลักสำหรับงานโทรคมนาคม
ส่งผลให้บริษัทสามารถบริหารต้นทุนและกำหนดระยะเวลาก่อสร้างให้แล้วเสร็จตามความต้องการ

จากปัจจัยที่มีผลกระทบต่อรายได้และอัตรากำไรข้างต้นจะเห็นว่าในปี 2549
บริษัทมีรายได้จากงานบริการ 1,070.83 ล้านบาท เป็นงานภาครัฐร้อยละ 30
และงานภาคเอกชนร้อยละ 70 โดยมีกำไรขั้นต้นงานบริการร้อยละ 18 เมื่อเทียบกับปี 2548
ซึ่งบริษัทมีรายได้จากงานบริการ 1,251.18 ล้านบาท เป็นงานภาครัฐร้อยละ 53
และงานภาคเอกชนร้อยละ 47 โดยมีกำไรขั้นต้นงานบริการร้อยละ 9 ทั้งนี้ ในปี 2549
รายได้งานบริการลดลงร้อยละ 14 จากปี 2548
ซึ่งเป็นผลมาจากบริษัทชะลอการเข้าประมูลงานภาครัฐในช่วงปลายปี 2548
เนื่องจากราคากลางที่หน่วยงานภาครัฐตั้งไว้ไม่เพียงพอต่อการดำเนินงาน
เนื่องจากกการเพิ่มขึ้นของต้นทุนวัตถุดิบ เช่น ทองแดง ที่เพิ่มขึ้นอย่างมาก
ประกอบกับความไม่แน่นอนทางการเมืองช่วงต้นปี 2549ส่งผลให้กลุ่มลูกค้าภาคเอกชนชะลอการลงทุน
ในขณะที่อัตรากำไรขั้นต้นเพิ่มขึ้นจากร้อยละ 9 ในปี 2548 เป็นร้อยละ 18 ในปี 2549 เนื่องจาก
ในปี 2549 บริษัทมีสัดส่วนการทำงานภาคเอกชนสูงกว่าในปี 2548

(2) ธุรกิจงานขาย เป็นการขายเสาโครงเหล็ก และอุปกรณ์ไฟฟ้า ประเภทอุปกรณ์ยึดจับ
ซึ่งเป็นการขายสินค้าเท่านั้น ไม่มีการให้บริการติดตั้ง
ซึ่งลูกค้าสำหรับธุรกิจงานขายเป็นลูกค้าภาคเอกชนทั้งหมด โดยในปี 2547-2549
บริษัทมีรายได้จากการจำหน่ายเสาโครงเหล็กเฉลี่ยร้อยละ 80 และจำหน่ายอุปกรณ์ไฟฟ้าร้อยละ 20
ทั้งนี้ รายได้จากการขายมีการเติบโตอย่างต่อเนื่องตั้งแต่ปี 2547 จาก 148 ล้านบาท เป็น 258
ล้านบาทในปี 2549 หรือคิดเป็นอัตราการเติบโตร้อยละ 74
จากการขยายตัวในธุรกิจโทรคมนาคมที่มีความจำเป็นต้องใช้เสาโครงเหล็กในการขยายการให้บริการ
สำหรับอัตรากำไรของงานขายนั้น ขึ้นอยู่กับความสามารถในการขยายตัวของรายได้
ซึ่งก่อให้เกิดการประหยัดต่อขนาดการผลิต (Economy of Scale)

(รายละเอียดโครงรายได้ของบริษัทปรากฏในส่วนที่ 2 ข้อที่ 2.4)

12.3.2 ผลการดำเนินงาน

รายได้

บริษัทมีนโยบายการรับรู้รายได้ของงานบริการด้วยวิธีอัตราส่วนของงานที่แล้วเสร็จ
และรับรู้รายได้จากการขายเมื่อส่งมอบสินค้าแล้ว โดยบริษัทมีรายได้รวมในปี 2548 และปี 2549
จำนวน 1,532.53 ล้านบาท และ 1,354.97 ตามลำดับ คิดเป็นลดลงอัตราร้อยละ 11.59
โดยรายได้แบ่งเป็น

1)รายได้งานบริการ ซึ่งเป็นรายได้จากงานบริการด้านวิศวกรรมไฟฟ้า (ซึ่งประกอบด้วย
งานระบบจำหน่ายไฟฟ้า งานสถานีไฟฟ้าย่อย และงานก่อสร้างสายส่ง)
งานระบบไฟฟ้าและเครื่องกล งานโทรคมนาคม งานโยธา และงานอนุรักษ์พลังงาน
ลดลงในอัตราร้อยละ 14 โดยรายได้จากงานบริการในปี 2548 และ ปี 2549 มีมูลค่า 1,251.18
ล้านบาท และ 1,070.83 ล้านบาท คิดเป็นร้อยละ 82 และร้อยละ 79
ของรายได้รวมในแต่ละปีดังกล่าว เนื่องจากบริษัทมีรายได้จากงานในภาครัฐซึ่งมีมูลค่างานสูงลดลง
ด้วยบริษัทได้ชะลอตัวในการเข้าประมูลงานภาครัฐเนื่องจากราคากลางที่ตั้งไว้ไม่เพียงพอต่อการดำเนินงานของบริษัท
เนื่องจากการเพิ่มขึ้นของต้นทุนวัตถุดิบ เช่นทองแดงมีมูลค่าสูงขึ้น
โดยบริษัทมีรายได้จากงานในภาคเอกชนเพิ่มขึ้นเป็น 751.76 ล้านบาทในปี 2549 จาก 584.02
ล้านบาทในปี 2548 คิดเป็นเพิ่มขึ้นร้อยละ 29

2) รายได้จากการขาย เป็นรายได้จากการผลิตและจำหน่ายเสาโครงเหล็ก
และซื้อมาขายไปอุปกรณ์ไฟฟ้า โดยรายได้จากการขาย ปี 2548 และปี 2549 เป็นจำนวน 251.99
ล้านบาท และ 257.97 ล้านบาท คิดเป็นร้อยละ 16 และร้อยละ 19
ของรายได้รวมในแต่ละปีดังกล่าว ซึ่งคิดเป็นอัตราการเติบโตร้อยละ 2
โดยสาเหตุหลักของการเพิ่มขึ้นของรายได้จากการขายส่วนใหญ่มาจากการจำหน่ายเสาโครงเหล็กให้แก่บริษัทที่ได้รับสัมปทานในการติดตั้งโครงข่ายการสื่อสาร
หรือผู้รับเหมาช่วงของบริษัทที่ได้รับสัมปทาน

รายได้อื่นของบริษัท ประกอบด้วย รายได้ค่านายหน้าจากการขายอุปกรณ์ไฟฟ้า หนี้สงสัยจะสูญรับคืน
กำไรจากการขายสินทรัพย์ รายได้จากการขายเศษเหล็ก วัตถุดิบที่เหลือจากการผลิต
และดอกเบี้ยรับ ซึ่งมีมูลค่าเท่ากับ 29.34 ล้านบาทและ 26.17 ล้านบาท ในปี 2548 และ ปี
2549 โดยคิดเป็นร้อยละ 2 ของรายได้รวมในแต่ละงวดดังกล่าว

สำหรับปี 2549 บริษัทมีรายได้รวม 1,354.97 ล้านบาท แบ่งเป็นรายได้จากงานบริการร้อยละ79
และรายได้จากงานขายร้อยละ 19 และรายได้อื่นร้อยละ 2 โดยลดลงจากปี 2548 จำนวน
177.56 ล้านบาท หรือคิดเป็นอัตราการลดลงร้อยละ 11.59
เนื่องจากการลดลงของรายได้งานบริการร้อยละ 14 ซึ่งเป็นมีสาเหตุหลักจากการลดลงของ 1)
งานวิศวกรรมไฟฟ้า เนื่องจากภาวะความไม่แน่นอนทางการเมือง
ส่งผลให้กลุ่มลูกค้าภาคเอกชนชะลอการลงทุน ประกอบกับ ในปี 2548
บริษัทชะลอการเข้าประมูลงานภาครัฐ เนื่องจากงบประมาณของภาครัฐไม่เพียงพอต่อการดำเนินงาน
จากการเพิ่มขึ้นของต้นทุนวัตถุดิบ เช่น ทองแดง เป็นต้น
และความล่าช้าในการพิจารณาผลการประมูล และ 2) งานด้านเสาโทรคมนาคม เนื่องจาก
กำลังการผลิตเสาโครงเหล็กในส่วนของโรงงานไม่เพียงพอต่อการใช้ในงานติดตั้งและให้บริการงานด้านนี้
เนื่องจากกำลังการผลิตทั้งหมดในการผลิตเสาโครงเหล็กของบริษัทได้ถูกใช้ไปสำหรับการงานผลิตเสาโครงเหล็กเพื่อจำหน่าย
ซึ่งส่งผลให้บริษัทมีการเติบโตของรายได้จากการขายเพิ่มขึ้น โดยในปี 2549 เมื่อเปรียบเทียบกับปี
2548 บริษัทมีอัตราการการเติบโตของรายได้จากการขายร้อยละ 2.37
เนื่องจากการจำหน่ายเสาโครงเหล็กให้กับผู้ได้รับสัมปทานในการติดตั้งโครงข่ายการสื่อสารให้แก่
บมจ. กสท. โทรคมนาคม
ซึ่งขณะนี้ผู้รับสัมปทานแต่ละรายมีการขยายการลงทุนตามภาวะการแข่งขันในการให้บริการ
โดยบริษัทได้รับคำสั่งซื้ออไ
งณองรายได้หลักทั้งสองรายการด000000000000000000000000000000000000000000000000000000000000000000000000000000000000000000000000เสาโครงเหล็กอย่างต่อเนื่องจนถึงเดือนธันวาคม
2549

(รายละเอียดโครงสร้างรายได้ของบริษัท ปรากฎในส่วนที่ 2 ข้อที่ 2.4)

ต้นทุนขาย

ต้นทุนขายของบริษัท แบ่งออกเป็น 2 ส่วน เพื่อให้สอดคล้องกับประเภทรายได้ของบริษัท ได้แก่

1) ต้นทุนงานบริการ ได้แก่ ค่าวัสดุอุปกรณ์ ค่าแรงงานทางตรง (Direct Labor Cost)
และค่าใช้จ่าย ในการดำเนินงาน โดยในปี 2548 และปี 2549 บริษัทมีต้นทุนงานบริการ
1,143.03 ล้านบาท และ 875.96 ล้านบาท เป็นการลดลงตามรายได้งานบริการ
โดยต้นทุนงานบริการคิดเป็นร้อยละ 91 และร้อยละ 82
ของรายได้จากงานบริการในแต่ละปีตามลำดับ ทั้งนี้
สัดส่วนต้นทุนงานบริการต่อรายได้จากงานบริการในปี 2549 ลดลงเนื่องจาก ในปี 2549
บริษัทมีสัดส่วนของรายได้งานบริการในภาคเอกชนที่สูงขึ้นจากเดิม 47% ในปี 2548 เป็น 70% ในปี
2549 ของรายได้จากงานบริการในแต่ละปี ซึ่งรายได้ในส่วนดังกล่าวมีเปอร์เซ็นต์กำไรที่สูงกว่า
และบริษัทมีการบริหารจัดการโครงการได้อย่างมีประสิทธิภาพมากขึ้น
ทำให้ลดต้นทุนคงที่ได้ทำให้เกิดการประหยัดจากขนาด

สำหรับวัตถุดิบต่างประเทศ
บริษัทมีนโยบายให้ผู้ว่าจ้างสั่งซื้อวัตถุดิบดังกล่าวตรงกับผู้ผลิตหรือผ่านตัวแทนจำหน่ายที่บริษัทจัดหาให้
โดยผู้ว่าจ้างจะเป็นผู้เปิดเลตเตอร์ออฟเครดิต (Letter of Credit : LC) เอง
แต่อย่างไรก็ตาม หากบริษัทเป็นผู้สั่งซื้อวัตถุดิบจากต่างประเทศ
บริษัทจะมีการป้องกันความเสี่ยงจากอัตราแลกเปลี่ยนโดยการซื้อเงินตราต่างประเทศล่วงหน้า
(Forward Contract) ทั้งจำนวน โดยใน ปี2548 และ ปี2549
บริษัทมีต้นทุนวัตถุดิบจากต่างประเทศจำนวน 204.10 ล้านบาท และ 98.30 ล้านบาทตามลำดับ
หรือคิดเป็นร้อยละ 18 และรอ้ยละ 11 ของต้นทุนบริการในแต่ละปีดังกล่าว

ทั้งนี้ โครงสร้างต้นทุนบริการเฉลี่ย 2 ปี (2548-2549) ประกอบด้วย ค่าวัตถุดิบร้อยละ
65ค่าแรงงานร้อยละ 33 และค่าใช้จ่ายในการผลิตร้อยละ 2

2) ต้นทุนขายสินค้า เป็นต้นทุนสินค้าซื้อมาขายไป และต้นทุนผลิตเสาโครงเหล็กและอุปกรณ์ยึดจับ
เพื่อขาย สำหรับต้นทุนขาย ปี 2548 และปี 2549 มีมูลค่า 220.64 ล้านบาท และ 203.39
ล้านบาทหรือคิดเป็นร้อยละ 88 และร้อยละ 79 ของรายได้จากการขายในแต่ละปี ตามลำดับ
โดยในปี 2549 บริษัทมีต้นทุนขายต่อรายได้ที่ต่ำลง
เนื่องจากบริษัทได้รับคำสั่งซื้อเสาโครงเหล็กเพิ่มขึ้นอย่าต่อเนื่องทำให้การบริหารต้นทุนวัตถุดิบและต้นทุนคงที่มีการประหยัดต่อขนาดการผลิต
(Economy of Scale) ส่งผลให้ต้นทุนขายสินค้าลดลง ประกอบกับในปี 2548
บริษัทได้ขายสินค้าล้าสมัยที่มีอยู่ในคลังสินค้าจำนวนมากในราคาต่ำ เพื่อลดต้นทุนการจัดเก็บ
และบริหารสภาพคล่อง ซึ่งเป็นเหตุให้บริษัทมีต้นทุนขายค่อนข้างสูง อย่างไรก็ตาม
เหตุการณ์ดังกล่าวไม่เกิดขึ้นอีกหลังจากปี 2548

ค่าใช้จ่ายในการขายและบริหาร

ค่าใช้จ่ายในการขายและบริหาร ประกอบด้วยรายการที่สำคัญ เช่น ค่าใช้จ่ายพนักงาน
ค่าสาธารณูปโภค ค่าธรรมเนียมธนาคาร ค่าเสื่อมราคาสำนักงาน เป็นต้น โดยในปี 2548 และปี
2549 บริษัทมีค่าใช้จ่าย ในการขายและบริหาร จำนวน 106.43 ล้านบาท และ 123.41
ล้านบาทตามลำดับเมี่อเปรียบเทียบสัดส่วนค่าใช้จ่ายในการขายและบริหารต่อรายได้รวม
แล้วพบว่าสัดส่วนเพิ่มขึ้น จากร้อยละ 7 ในปี 2548 เป็นร้อยละ 9 ในปี 2549
หรือคิดเป็นอัตราการเพิ่มขึ้นร้อยละ 16
เนื่องจากเนื่องจากการเพิ่มขึ้นของค่าใช้จ่ายในย้ายสำนักงานใหญ่
ค่าใช้จ่ายในการจดทะเบียนเข้าในตลาดหลักทรัพย์แห่งประเทศไทย
และการตั้งสำรองสำหรับการขอคืนภาษีหักณ.ที่จ่ายปี 2546

ค่าตอบแทนกรรมการ

บริษัทมีค่าตอบแทนกรรมการและคณะอนุกรรมการตรวจสอบในปี 2548 และปี 2549 เท่ากับ 1.61
ล้านบาท และ 2.34 ล้านบาท ตามลำดับ โดยในปี 2548 และ ปี 2549
บริษัทมีกรรมการและอนุกรรมการตรวจสอบ ทั้งสิ้น 9 คน (โปรดดูรายละเอียดในส่วนที่ 2 ข้อ 9)

กำไรขั้นต้น

กำไรขั้นต้นจากงานบริการ

บริษัทมีกำไรขั้นต้นจากงานบริการ จำนวน 108.15 ล้านบาท และ 194.87 ล้านบาท ในปี
2548และปี 2549 ตามลำดับ หรือคิดเป็นอัตรากำไรขั้นต้นจากงานบริการที่ร้อยละ 9 และร้อยละ
18 ของรายได้จากงานบริการในแต่ละปีดังกล่าว ทั้งนี้ อัตรากำไรขั้นต้นงานบริการ ในปี 2549
สูงมากกว่าอัตรากำไรขั้นต้น ในปี 2548 เนื่องจาก บริษัทรับรู้รายได้
และกำไรขั้นต้นจากงานให้บริการในส่วนของภาคเอกชนซึ่งเป็นงานที่มีอัตรากำไรขั้นต้นสูงกว่างานภาครัฐ
โดยสัดส่วนรายได้งานภาคเอกชนในปี 2549 คิดเป็นสัดส่วนร้อยละ 70 ของรายได้รวม

กำไรขั้นต้นจากงานขาย

บริษัทมีกำไรขั้นต้นจากการขายในปี 2549 จำนวน 54.58 ล้านบาท เพิ่มขึ้นจาก 31.36 ล้านบาท
ในปี 2548 หรือคิดเป็นอัตรากำไรขั้นต้นจากการขายร้อยละ 12 และร้อยละ 21
ของรายได้จากการขายในปี 2548 และปี 2549 ตามลำดับ เนื่องจาก
บริษัทมีการขายเสาโครงเหล็กให้ ลูกค้าของบริษัทอย่างต่อเนื่อง
ทำให้เกิดการประหยัดต่อขนาดการผลิต (Economy of Scale)ของโรงงาน
และเพิ่มอำนาจให้บริษัทในการต่อรองราคาซื้อวัตถุดิบ ขณะนี้
บริษัทอยู่ระหว่างขยายโรงงานและการเพิ่มกำลังการผลิตโดยการสร้างบ่อชุบใหม่ขนาด 2 x 9.2 x
2.2 เมตร ซึ่งบ่อชุบใหม่นี้จะแล้วเสร็จในไตรมาสที่ 1 ของปี 2550
ส่งผลให้กำลังการผลิตเพิ่มขึ้นเป็น 12,000 ตันต่อปี

ทั้งนี้ เมื่อพิจารณากำไรขั้นต้นรวม มีมูลค่า 139.51 ล้านบาท และ 249.45 ล้านบาท ในปี 2548
และปี 2549 คิดเป็นอัตรากำไรขั้นต้น 9.28% ในปี 2548 และเพิ่มเป็น 18.77% ในปี 2549
สำหรับการเพิ่มขึ้นของอัตรากำไรขั้นต้นนี้เป็นผลจากความต้องการของลูกค้าที่เพิ่มอย่างต่อเนื่อง
ทำให้การผลิตของบริษัทเกิดการประหยัดต่อขนาดการผลิต (Economy of Scale)
การรับรู้กำไรจากงานให้บริการในส่วนของภาคเอกชนที่มีอัตรากำไรสูงกว่างานภาครัฐ

กำไรสุทธิ

ในปี 2549 บริษัทมีกำไรสุทธิ 100.25 ล้านบาท เพิ่มขึ้นจากปี 2548 ซึ่งมีกำไรสุทธิ 44.43
ล้านบาท หรือคิดเป็นอัตรากำไรสุทธิร้อยละ 3 ในปี 2548 และร้อยละ 7 ในปี 2549
ทั้งนี้อัตรากำไรสุทธิที่เติบโตขึ้นของปี 2549 เป็นผลมาจาก
การเพิ่มขึ้นของรายได้จากการขายสินค้าโรงงาน
และการรับรู้รายได้งานให้บริการในส่วนของภาคเอกชน ซึ่งเป็นรายได้ที่มีอัตรากำไรขั้นต้นสูง
ประกอบกับบริษัทสามารถควบคุมต้นทุนการผลิต
และค่าใช้จ่ายในการขายและบริหารได้อย่างมีประสิทธิภาพ
โดยค่าใข้จ่ายในการขายและบริหารมีอัตราการเติบโต 17%
ในขณะที่กำไรขั้นต้นมีอัตราการเติบโตร้อยละ78.84
ประกอบกับมีการบริหารจัดการสภาพคล่องทางการเงินได้อย่างมีประสิทธิภาพ
โดยพิจารณาได้จากสัดส่วนของดอกเบี้ยจ่ายต่อรายได้ประมาณร้อยละ 1เท่ากันทั้งสองปี

12.3.3 ฐานะทางการเงิน

สินทรัพย์

ณ วันที่ 31 ธันวาคม 2548 และ 2549 บริษัทมีสินทรัพย์รวมทั้งสิ้น 743.43 ล้านบาท และ
819.61 ล้านบาท เพิ่มขึ้นร้อยละ 10 ซึ่งเกิดจากการเพิ่มขึ้นของสินทรัพย์หมุนเวียน จาก 594.19
ล้านบาทในปี 2548 เป็น 637.78 ล้านบาท ในปี 2549 หรือมีอัตราการเติบโตร้อยละ 7
เนื่องจากการเพิ่มขึ้นของ 2 รายการหลัก ได้แก่ (1)
มูลค่างานที่แล้วเสร็จแต่ยังไม่ได้เรียกเก็บเพิ่มขึ้นจาก 164.97 ล้านบาทเป็น 280.44 ล้านบาท
(2) สินค้าคงเหลือ เพิ่มจาก 62.49 ล้านบาท เป็น 100 ล้านบาท ทั้งนี้
การเพิ่มขึ้นของสินทรัพย์หมุนเวียนดังกล่าว
เป็นการเพิ่มขึ้นที่สอดคล้องกับการเติบโตในการดำเนินธุรกิจของบริษัท
โดยอัตราผลตอบแทนต่อสินทรัพย์เพิ่มขึ้นอย่างต่อเนื่องจาก 7.22% ในปี 2548 เป็น 12.83% ในปี
2549

ทั้งนี้ ณ 31 ธันวาคม 2549 สินทรัพย์รวมของบริษัท แบ่งออกเป็น (1) สินทรัพย์หมุนเวียน 637.78
ล้านบาท คิดเป็นร้อยละ 78 ของสินทรัพย์รวม ประกอบด้วยรายการหลัก ได้แก่
ลูกหนี้การค้าและตั๋วเงินรับ-สุทธิ จำนวน 201.59 ล้านบาท มูลค่างานเสร็จแต่ยังไม่เรียกเก็บ-สุทธิ
280.44 ล้านบาท และสินค้าคงเหลือ 100 ล้านบาท และ (2) สินทรัพย์ไม่หมุนเวียน 181.13
ล้านบาท คิดเป็นร้อยละ 22 ของสินทรัพย์รวม ประกอบด้วยรายการหลัก ได้แก่ ที่ดิน อาคาร
และอุปกรณ์ – สุทธิ 86.10 ล้านบาท เงินฝากธนาคารติดภาระค้ำประกัน 45.37 ล้านบาท
ภาษีเงินได้หัก ณ ที่จ่าย – สุทธิ 34.13 ล้านบาท และที่ดินไม่ได้ใช้งาน 13.13 ล้านบาท

ลูกหนี้การค้า

ในปี 2548
บริษัทมีนโยบายในการตั้งค่าเผื่อหนี้สงสัยจะสูญโดยพิจารณาจากลูกหนี้แต่ละรายที่คาดว่าจะไม่ได้รับชำระ
โดยกำหนดนโยบายการตั้งสำรองหนี้สงสัยจะสูญเต็มจำนวน
สำหรับลูกหนี้งานบริการที่เกินกำหนดชำระ 1 ปี และตั้งสำรองหนี้สงสัยจะสูญร้อยละ 50
ของมูลค่าหนี้ สำหรับลูกหนี้งานขายที่มีอายุมากกว่า 1 ปี และกำหนดการตั้งค่าเผื่อเต็มจำนวน
สำหรับลูกหนี้เช็คคืน

ณ 31 ธันวาคม 2549 บริษัทมีลูกหนี้การค้าและตั๋วเงินรับ-สุทธิ 201.59 ล้านบาท โดยในปี 2549
บริษัทมุ่งเน้นการดำเนินธุรกิจงานบริการมากกว่าธุรกิจขายสินค้า ลูกหนี้การค้าและตั๋วเงินรับ-สุทธิจึง
แบ่งเป็น (1) ลูกหนี้การค้าจากการธุรกิจขายสินค้า-สุทธิ 13.01 ล้านบาท หรือคิดเป็นร้อยละ 6
ของลูกหนี้การค้าและตั๋วเงินรับสุทธิ เพิ่มขึ้นจากสิ้นปี 2548 ร้อยละ 67 (2)
ลูกหนี้การค้าจากธุรกิจงานบริการ-สุทธิ 188.58 ล้านบาท หรือคิดเป็นร้อยละ 94
ของลูกหนี้การค้าและตั๋วเงินรับสุทธิ ลดลงจากสิ้นปี 2548 ร้อยละ 33 ทั้งนี้
เมื่อพิจารณาถึงอัตราการหมุนเวียนลูกหนี้การค้าแล้วพบว่า
บริษัทมีอัตราการหมุนเวียลูกหนี้การค้าดีขึ้นในธุรกิจขายสินค้า
โดยมีอัตราการหมุนเวียนลูกหนี้การค้าของธุรกิจขายสินค้าเพิ่มขึ้นจาก 5.40 เท่า หรือ 67 วัน ในปี
2548 เป็น 14.3 เท่า หรือ 26 วัน เนื่องจากในช่วงดังกล่าว
เป็นช่วงเวลาที่ผู้รับสัมปทานเร่งการก่อสร้างโครงข่ายการสื่อสาร
เป็นเหตุให้บริษัทสามารถเรียกเก็บเงินจากการส่งเสาโทรคมนาคมได้อย่างต่อเนื่อง
แต่อัตราการหมุนเวียนของลูกหนี้การค้าของธุรกิจงานบริการลดลง 3.57 เท่าหรือ 101 วัน ในปี
2548 เป็น 2.29 เท่าหรือ 158 วัน
ซึ่งระยะเวลาในการเก็บหนี้ที่เพิ่มขึ้นในส่วนของงานบริการเกิดจากลูกหนี้ในภาครัฐวิสาหกิจที่มีขั้นตอนการตรวจรับของหน่วยงานราชการจะใช้เวลาที่ยาวนานกว่างานภาคเอกชน
และความล่าช้าในขั้นตอนการจ่ายเงิน
ทำให้อัตราการหมุนเวียนลูกหนี้การค้ารวมของทั้งสองธุรกิจลดลงจาก 3.78 เท่าหรือ 96 วันในปี
2548 เป็น 2.73 เท่าหรือ 132 วัน โดยในปี 2549 บริษัทมีลูกหนี้ธุรกิจขายสินค้าร้อยละ 27
ของลูกหนี้จากการขายสินค้าก่อนหักค่าเผื่อหนี้สงสัยจะสูญ เป็นลูกหนี้ที่มีเกินกำหนดชำระมากกว่า 1 ปี
โดยส่วนหนึ่งเป็นหนี้ ที่ค้างมาตั้งแต่ปี 2542 และอยู่ระหว่างดำเนินคดี
ซึ่งบริษัทได้ตั้งสำรองค่าเผื่อหนี้สงสัยจะสูญเต็มจำนวนแล้ว 4.70 ล้านบาท
และลูกหนี้ธุรกิจงานบริการร้อยละ 0.2ของลูกหนี้จากงานบริการก่อนหักค่าเผื่อหนี้สงสัยจะสูญ
เป็นลูกหนี้เกินกำหนดชำระมากกว่า 1 ปี

มูลค่างานที่เสร็จแล้วแต่ยังไม่เรียกเก็บ

มูลค่างานที่เสร็จแล้วแต่ยังไม่เรียกเก็บ
เกิดจากผลต่างของรายได้ที่รับรู้ตามหลักการทางบัญชีมากกว่ารายได้ที่เรียกเก็บตามสัญญา โดย ณ
31 ธันวาคม 2549 และ 2548 บริษัทมีมูลค่างานที่เสร็จแล้วแต่ยังไม่เรียกเก็บ-สุทธิ จำนวน
164.97 ล้านบาท และ 280.44 ล้านบาท หรือเพิ่มขึ้นร้อยละ 70 เนื่องจาก ในปี 2549
มูลค่างานที่เสร็จแต่ยังไม่เรียกเก็บเป็นงานบริการของภาครัฐมูลค่า 162.72 ล้านบาทคิดเป็นร้อยละ
58 และงานในภาคเอกชนมูลค่า 117.72 ล้านบาท คิดเป็นร้อยละ 42
การเพิ่มขึ้นของมูลค่างานที่แล้วเสร็จแต่ยังไม่เรียกเก็บเงินนี้เนื่องจากบริษัทอยู่ระหว่างเตรียมส่งมอบงานอยู่หลายโครงการทั้งภาครัฐและเอกชน
ทั้งนี้ บริษัทมีนโยบายการตั้งค่าเผื่อหนี้สงสัยจะสูญสำหรับมูลค่างานที่เสร็จแล้วแต่ยังไม่เรียกเก็บ
โดยพิจารณาจากความสามารถในการชำระหนี้และประวัติการชำระหนี้ในอดีตของลูกค้าแต่ละราย

สินค้าคงเหลือ

ณ 31 ธันวาคม 2549 และ 2548 บริษัทมีสินค้าคงเหลือ 100 ล้านบาท และ 62.49
ล้านบาทตามลำดับ โดยเพิ่มขึ้นจำนวน 37.51 ล้านบาท หรือร้อยละ 60
ซึ่งมีสาเหตุหลักจากการเพิ่มขึ้นของ สินค้าสำเร็จรูปเพิ่มขึ้น ร้อยละ 30 และงานระหว่างผลิต
เพิ่มขึ้นร้อยละ 77
โดยสินค้าคงเหลือที่เพิ่มขึ้นเป็นการผลิตเพื่อรอส่งเข้างานก่อสร้างสถานีไฟฟ้าย่อยที่อยู่ระหว่างดำเนินการนอกจากนี้ในปี
2549 ได้มีการเพิ่ม งานระหว่างก่อสร้างงานบริการมูลค่า 14.04
ล้านบาทเป็นสินค้าคงเหลือเพิ่มอีกหนึ่งรายการ บริษัทมีอัตราการหมุนเวียนสินค้าคงเหลือ ลดลงจาก
42.47 เท่าหรือ 9 วันในปี 2548 เป็น 26.06 เท่าหรือ 14 วัน
โดยบริษัทมีนโยบายจำหน่ายสินค้าคงเหลือล้าสมัยและ/หรือเสื่อมสภาพ ทั้งนี้
การตั้งค่าเผื่อสินค้าร้อยละ 12 ของมูลค่าสินค้าก่อนหักค่าเผื่อในปี 2548 ลดลงเหลือร้อยละ4 ในปี
2549 ตามนโยบายการบริหารสินค้าคงเหลือ
แสดงถึงความสามารถในการจัดการสินค้าคงเหลือที่มีประสิทธิภาพมากขึ้น

ที่ดิน อาคาร อุปกรณ์ – สุทธิ และที่ดินไม่ได้ใช้งาน

ที่ดิน อาคาร อุปกรณ์ – สุทธิ ณ 31 ธันวาคม 2549 มีจำนวน 90.75 ล้านบาท เพิ่มขึ้นจากปี
2548จำนวน 19.42 ล้านบาท หรือเพิ่มขึ้นร้อยละ 27 โดยเกิดจากเพิ่มขึ้นของรายการหลัก คือ
อาคารและส่วนปรับปรุงมูลค่า 6 ล้านบาท ทรัพย์สินระหว่างก่อสร้าง 5.58 ล้านบาท
และเครื่องตกแต่งและเครื่องใช้สำนักงาน 4.22 ล้านบาท
ทั้งนี้การเพิ่มขึ้นมาจากการย้ายสำนักงานใหญ่ของบริษัทมาอยู่ที่ สำนักงานปทุมธานี

ที่ดินที่ไม่ได้ใช้งาน (รายละเอียดปรากฏในส่วนที่ 2 ข้อที่ 5) ปี 2548 มูลค่า 12.82 ล้านบาท
เป็นที่ดินที่ได้จากการชำระหนี้ในอดีต ซึ่งบริษัทมีนโยบายที่จะขายที่ดินดังกล่าวทั้งหมด ทั้งนี้ ปี 2549
บริษัทได้ขายที่ดินไม่ได้ใช้งานแล้วจำนวน 17 แปลง ได้แก่ ที่ดินในจังหวัดฉะเชิงเทรา 1แปลง
เนื้อที่ 1 ไร่ 2 งาน ,จังหวัดอุบลราชธานี 15 แปลง เนื้อที่ 6 ไร่ 3 งาน 94 วา และที่
ต.มาบตาพุด อ.เมือง จ.ระยอง รวมเนื้อที่ 0-0-45.80 ไร่ ให้แก่ บุคคลภายนอก
ซึ่งมีมูลค่าทางบัญชีรวม 6.91 ล้านบาท โดยในปี 2549
มีที่ดินและสิ่งปลูกสร้างที่ไม่ได้ใช้งานเพิ่มเป็น 13.13 ล้านบาท โดยเพิ่มจากที่ดินที่ตั้งอยู่ณ. ที่อยู่
50/26-27 เขตบางเขน จังหวัดกรุงเทพฯ
ซึ่งเป็นที่ตั้งสำนักงานใหญ่เดิมโดยไม่ได้ใช้งานตั้งแต่เดือนธันวาคม 2549
บริษัทมีนโยบายที่จะขายที่ดินและสิ่งปลูกสร้างดังกล่าว

สินทรัพย์ไม่หมุนเวียนอื่น

สินทรัพย์ไม่หมุนเวียนอื่น ประกอบด้วย เงินฝากธนาคารติดภาระค้ำประกัน
และภาษีเงินได้นิติบุคคลหัก ณ ที่จ่าย โดย ณ 31ธันวาคม 2549
บริษัทมีเงินฝากธนาคารติดภาระค้ำประกันจำนวน 45.37 ล้านบาท หรือร้อยละ 5.54
ของสินทรัพย์รวม ซึ่งคิดเป็นอัตราการเติบโตร้อยละ 127 จากสิ้นปี 2548 เนื่องจาก
ในการขอวงเงินสินเชื่อ(Project Finance)
จากสถาบันการเงินบริษัทจำเป็นต้องนำเงินประมาณร้อยละ 30
ของมูลค่าเงินมัดจำรับล่วงหน้าที่ได้รับจากผู้ว่าจ้างของโครงการฝากเป็นหลักประกันวงเงินสินเชื่อ
ซึ่งปี 2549 บริษัทได้ขอวงเงินสินเชื่อสำหรับโครงการทั้งหมด 12 โครงการ อย่างไรก็ตาม
สำหรับภาษีเงินได้นิติบุคคลหัก ณ ที่จ่าย ณ 31 ธันวาคม 2549 บริษัทมีภาษีเงินได้นิติบุคคลหัก ณ
ที่จ่ายจำนวน 34.13 ล้านบาทหรือร้อยละ 4 ของสินทรัพย์รวม ซึ่งเป็นภาษีเงินได้นิติบุคคลหัก ณ.
ที่จ่าย ที่อยู่ระหว่างขอคืนจากกรมสรรพากร

สภาพคล่อง

ในปี 2549 บริษัทมีกระแสเงินสดสุทธิจากการดำเนินงานเพิ่มขึ้น 197.33 ล้านบาท
ซึ่งมีสาเหตุหลักจาก (1) การเพิ่มขึ้นของเงินรับล่วงหน้างานบริการ 146.79 ล้านบาท (2)
การเพิ่มขึ้นของกำไรจากการดำเนินงาน 115.94 ล้านบาท และ (3)
การเพิ่มขึ้นของเจ้าหนี้การค้าและตั๋วเงินจ่าย 28.45 ล้านบาท
โดยกระแสเงินสดจากการดำเนินงานแบ่งออกเป็น
กำไรจากกิจกรรมดำเนินงานก่อนการเปลี่ยนแปลงในสินทรัพย์และหนี้สินดำเนินงาน จำนวน 115.94
ล้านบาท การเพิ่มขึ้นของทรัพย์สินจากการดำเนินงาน 65.72 ล้านบาท
และการเพิ่มขึ้นของหนี้สินจากการดำเนินงาน 145.61 ล้านบาท
กระแสเงินสดจากกิจกรรมลงทุนลดลง 49.83 ล้านบาท
เนื่องจากการซื้อสินทรัพย์และนำฝากเป็นเงินฝากประจำที่ติดภาระค้ำประกัน
และกระแสเงินสดจากกิจกรรมจัดหาเงินลดลง 172.85 ล้านบาท
จากการจ่ายชำระหนี้เงินเบิกเกินบัญชีและเงินกู้ยืมระยะสั้นจากสถาบันการเงิน
รวมทั้งตั๋วสัญญาใช้เงิน และจ่ายเงินปันผล

บริษัทมีการบริหารจัดการสภาพคล่องโดยการจัดทำประมาณการกระแสเงินสดของแต่ละโครงการ
ซึ่งผ่านการพิจารณาอนุมัติ และควบคุมการดำเนินงานจากผู้บริหารของบริษัท
และจะดำเนินการทบทวนและปรับปรุงประมาณการเป็นรายไตรมาสนอกจากนั้น
บริษัทยังมีการจัดทำประมาณการกระแสเงินสดของบริษัทในภาพรวม
โดยจะมีการทบทวนและปรับปรุงทุกสัปดาห์

อัตราส่วนสภาพคล่องและอัตราส่วนสภาพคล่องหมุนเร็ว ในปี 2549 เท่ากับ 1.54 เท่า และ 1.22
เท่า เพิ่มขึ้นจากปี 2548 ซึ่งมีอัตราส่วนสภาพคล่องและอัตราส่วนสภาพคล่องหมุนเร็ว เท่ากับ 1.14
เท่าและ1 เท่า ตามลำดับ และมี Cash Cycle อยู่ที่ 99 วัน ในปี 2549 เพิ่มขึ้นจากเดิม 76
วันในปี 2548 ซึ่ง Cash Cycle
เพิ่มขึ้นเนื่องจากบริษัทใช้เวลาในการเรียกเก็บชำระหนี้นานขึ้นจากเดิมในปี2548 ใช้เวลา 96 วัน
เป็น 132 วันในปี2549 ซึ่งลูกหนี้ที่ใช้เวลาในการเรียกเก็บชำระนานได้แก่
ลูกหนี้ในงานบริการภาครัฐ
ทำให้บริษัทจำเป็นต้องมีเงินทุนสำหรับใช้ในการหมุนเวียนในการดำเนินกิจการนานขึ้น
บริษัทมีอัตราส่วนความสามารถในการชำระดอกเบี้ยและอัตราส่วนความสามารถในการชำระภาระผูกพันดีขึ้น
เป็น 18.12 เท่า และ 0.99 เท่าตามลำดับ
เนื่องจากความสามารถในการบริหารจัดการสภาพคล่องและกระแสเงินสดจากการดำเนินงาน
โดยการตั้งทีมงานเร่งรัดติดตามหนี้

แหล่งที่มาของเงินทุน

- หนี้สิน

ณ 31 ธันวาคม 2549 บริษัทมีหนี้สินรวมทั้งสิ้น 417.17 ล้านบาท ลดลงจากปี 2548
จำนวน113.26 ล้านบาท หรือลดลงร้อยละ 21 แบ่งออกเป็นหนี้สินหมุนเวียน 413.35
ล้านบาทหรือร้อยละ 99 ของหนี้สินรวม โดยมีอัตราการเติบโตลดลงจากปี 2548 ร้อยละ 20
ซึ่งการลดลงของหนี้สินเกิดจากการที่บริษัทได้จ่ายชำระหนี้เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน
ซึ่งในอนาคตด้วยลักษณะของธุรกิจงานบริการจำเป็นต้องพึ่งพาเครื่องมือทางการเงินและวงเงินสินเชื่อจากสถาบันการเงินอีกเพื่อเพิ่มสภาพคล่องในการดำเนินธุรกิจ
บริษัทมีหนี้สินไม่หมุนเวียน 3.82 ล้านบาท หรือคิดเป็นร้อยละ 1 ของหนี้สินรวม
โดยคิดเป็นอัตราการเติบโตลดลงร้อยละ 66 จากปี 2548 เนื่องจาก การจ่ายชำระคืนเงินกู้

ทั้งนี้ หนี้สินหมุนเวียน ณ 31 ธันวาคม 2549 ประกอบด้วยรายการหลัก คือ (1)
เงินรับล่วงหน้างานบริการ 187.54 ล้านบาท หรือร้อยละ 45 เพิ่มขึ้นจากปี 2548 ร้อยละ 360
เนื่องจากบริษัทได้เซ็นสัญญางานบริการใหม่จำนวนหลายงาน
ซึ่งบริษัทจะได้รับเงินล่วงหน้า(Advance Payment) ประมาณร้อยละ 10 – 30 ของมูลค่าสัญญา
(2) เจ้าหนี้การค้าและตั๋วเงินจ่าย 156.02 ล้านบาท หรือร้อยละ 37 ของหนี้สินรวม เพิ่มขึ้นจากปี
2547 ร้อยละ 58
เนื่องจากบริษัทมีการเจรจาต่อรองเพิ่มระยะเวลาในการจ่ายชำระหนี้ให้นานขึ้นเพื่อเพิ่มกระแสเงินสดหมุนเวียนให้กับบริษัท

ด้านการดำเนินโครงการ บริษัทใช้วงเงินสินเชื่อจากธนาคารสำหรับงานภาครัฐ แยกเป็น

1) Bid Bond สำหรับการยื่นซองเสนอราคา ประมาณร้อยละ 5 ของมูลค่าสัญญา
โดยมีอายุประมาณ 120-150 วัน ตามระยะเวลาการพิจารณาของผู้ว่าจ้าง

2) Performance Bond สำหรับการลงนามสัญญา ประมาณร้อยละ 5-10 ของมูลค่าสัญญา โดยมี
อายุตามสัญญาจ้าง

3) Advance Payment Bond สำหรับการรับเงินล่วงหน้า ประมาณร้อยละ 10 –30
ของมูลค่าสัญญา ตลอดอายุสัญญา และ

4) Retention Bond สำหรับการค้ำประกันผลงาน ประมาณร้อยละ 5-10 อายุประมาณ 1-2 ปี

5) วงเงินเพื่อใช้ในการซื้อวัสดุอุปกรณ์ LC DLC และ AVAL ประมาณร้อยละ 60 ของมูลค่าสัญญา

6) วงเงินกู้ระยะสั้น เพื่อหมุนเวียนในการบริหารโครงการ (Promissory Note) ร้อยละ
15-20
ของมูลค่าสัญญา

อย่างไรก็ตาม สัดส่วนการใช้วงเงินเชื่อและระยะเวลาของเงินค้ำประกันต่างๆ
อาจมีการเปลี่ยนแปลง ขึ้นอยู่กับความจำเป็นในการใช้ดำเนินโครงการ

หนี้สินไม่หมุนเวียน ณ 31 ธันวาคม 2549 ประกอบด้วย เงินกู้ยืมระยะยาว 6.33
ล้านบาท-สุทธิคิดเป็นร้อยละ 1 ของหนี้สินรวม โดยลดลงจากปี 2547 จำนวน 6.58 ล้านบาท
หรือร้อยละ 50.97 เนื่องจากการชำระหนี้ตามสัญญาในส่วนที่ถึงกำหนดชำระใน 1 ปี
และหนี้สินภายใต้สัญญาเช่าทางการเงิน - สุทธิ 4.94 ล้านบาท คิดเป็นร้อยละ 1 ของหนี้สินรวม
โดยเพิ่มขึ้น 4.11 ล้านบาท หรือร้อยละ 495.18 จากปี 2547
เนื่องจากบริษัทได้จัดหารถยนต์เพื่อใช้ในการดำเนินงาน

ทั้งนี้ ณ 31 ธันวาคม 2549 บริษัทมีภาระหนี้ที่ต้องชำระดอกเบี้ยทั้งสิ้นจำนวน 7.56 ล้านบาท
ได้แก่รายการหนี้สินภายใต้สัญญาเช่าทางการเงิน-รวมส่วนที่ถึงกำหนดชำระใน 1 ปี

- ส่วนของผู้ถือหุ้น

ปี 2548 บริษัทได้ดำเนินการเพิ่มทุนจดทะเบียนซึ่งชำระแล้วจำนวน 18 ล้านบาท จาก 142
ล้านบาทเป็น 160 ล้านบาท โดยเสนอขายให้กับกลุ่มผู้ถือหุ้นเดิมในราคาตามมูลค่าที่ตราไว้หุ้นละ
100 บาท เพื่อใช้สำหรับเป็นเงินทุนหมุนเวียน และในการประชุมสามัญผู้ถือหุ้นครั้งที่ 1/2549
เมื่อวันที่ 28 เมษายน 2549 ได้มีมติให้บริษัทออกหุ้นสามัญเพิ่มทุนอีกจำนวน 55 ล้านหุ้น
มูลค่าที่ตราไว้หุ้นละ 1 บาท รวมมูลค่าทั้งสิ้น 55 ล้านบาท เพื่อเสนอขายให้แก่ประชาชน
และเพื่อเป็นหุ้นสามัญรองรับการใช้สิทธิตามใบสำคัญแสดงสิทธิที่จะเสนอขายให้แก่กรรมการ ผู้บริหาร
และพนักงาน ของบริษัท

ณ 31 ธันวาคม 2549 บริษัทมีส่วนของผู้ถือหุ้น 402 ล้านบาท เพิ่มขึ้นจากปี 2548
เนื่องจากการเพิ่มขึ้นของทุนจดทะเบียนและชำระแล้ว จำนวน 55 ล้านบาท
และการเพิ่มขึ้นของกำไรสะสม 36.25 ล้านบาท โดย เมื่อวันที่ 28 เมษายน 2549
ที่ประชุมสามัญผู้ถือหุ้น ครั้งที่ 1/2549 และเมื่อวันที่ 27 ตุลาคม 2549
ได้มีมติกำหนดให้จ่ายเงินปันผลสำหรับผลการดำเนินงานประจำปี 2548 ในอัตราหุ้นละ 10
บาท(ราคาพาร์ 100 บาท)เป็นเงินรวม 16 ล้าน และ เมื่อวันที่ 9 ตุลาคม 2549
ที่ประชุมคณะกรรมการบริษัท ครั้งที่ 5/2549 และเมื่อวันที่ 27 ตุลาคม 2549
ที่ประชุมวิสามัญผู้ถือหุ้นครั้งที่ 1/2549
ได้มีมติกำหนดให้จ่ายเงินปันผลระหว่างกาลสำหรับผลการดำเนินงานครึ่งแรกปี 2549 ในอัตราหุ้นละ
0.30 บาท เป็นเงินรวม 48 ล้านบาท โดยจ่ายให้ผู้ถือหุ้นที่มีรายชื่อ ณ วันที่ 9 ตุลาคม 2549

ความเหมาะสมของโครงสร้างทุน

บริษัทมีอัตราส่วนหนี้สินรวมต่อส่วนของผู้ถือหุ้นอยู่ที่ระดับ 2.49 เท่า และ 1.04 เท่าในปี 2548
และ ปี 2549 ตามลำดับ ซึ่งอัตราส่วนดังกล่าวลดต่ำลง
เนื่องจากการเพิ่มขึ้นของส่วนของผู้ถือหุ้นเนื่องมาจากการเพิ่มทุนและกำไรสะสมที่เพิ่มขึ้น